LF : a language for reliable embedded systems
Van Riet, F. A. (2001-11)
AFRIKAANSE OPSOMMING: Rekenaar ondersteunde verifikasietegnieke soos programmodellering, is onontbeerlik in die ontwikkeling van hoogs betroubare programmatuur. In die algemeen, aanvaar programme wat modelle toets eSP-agtige notasie as toevoer. Die meeste programme word egter in meer konvensionele imperatiewe programmeertale ontwikkel. Die vertaling vanuit die een paradigma na die ander is 'n moelike proses, wat baie ruimte laat vir foute. Indien daar uit die staanspoor in 'n proses gebaseerde taal geprogrammeer word, sou die verwydering tussen model en program makliker oorbrug kon word. Dit lei tot akkurater modelle en uiteindelik tot betroubaarder programmatuur. Die tesis ondersoek die definisie van 'n proses gebaseerde taal, wat gemik is op ingebedde programmatuur. Verder word die implementasie van 'n toepaslike vertaler en looptyd omgewing ook bespreek. Die taal, LF, is grotendeels gebaseer op Joyce, wat deur Brinch Hansen ontwikkel is. Joyce en op sy beurt LF, is verbeterings op ander esp verwante tale soos occam. 'n Voorbeeld hiervan is 'n selektiewe kommunikasieprimitief wat die gebruik van beide toevoer- en afvoerwagte ondersteun. Omdat 'n effektiewe implementasie nagestreef word, is die taalontwerp om so nadruklik moontlik te wees, sonder om strukture in te sluit wat oneffektief is om te implementeer. Sekuriteit was egter die oorheersende oorweging in die ontwerp van die taal en looptyd omgewing. Die vertaler lewer masjienkode, terwyl die meeste ander implementasies van eSP-agtige tale geinterpreteer word of ondersteun word as prosesse op 'n geskikte bedryfstelsel- die meeste eSP-agtige tale word slegs vir akademiese doeleindes aangewend. LF is by uitstek ontwerp as implementasie taal. Die evaluasie van die stelsel se werkverrigting is gedoen aan die hand van praktiese maatstawwe soos die tyd wat benodig word vir kommunikasie, sowel as die gemiddelde tyd benodig vir die hantering van onderbrekings.
Please refer to this item in SUNScholar by using the following persistent URL: http://hdl.handle.net/10019.1/52322